Document ID: 31996R1974

31996R1974
L 262/2
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1974/96 НА КОМИСИЯТА
от 15 октомври 1996 година
за изменение на Регламент (ЕО) № 716/96 относно приемане на извънредни мерки за подпомагане на пазара на говеждо и телешко месо в Обединеното кралство
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Регламент (ЕО) № 1588/96 (2), и по-специално член 23 от него,
като има предвид, че Регламент (ЕО) № 716/96 на Комисията (3), последно изменен с Регламент (ЕО) № 1846/96 (4), предвижда извънредни мерки за подпомагане на пазара на говеждо и телешко месо в Обединеното кралство, по-специално като позволява на производителите да се заплаща по 1 ECU на килограм живо тегло за животните, заклани в рамките на програмата, приета от този регламент; като има предвид, че в контекста на скорошното развитие на пазарните цени в Обединеното кралство, е необходимо тази сума да бъде променена; като има предвид, че следователно участието на Общността, изразено в екю, също трябва да бъде променено;
като има предвид, че същият регламент изисква главата, вътрешните органи и труповете на животните, заклани по силата на неговите разпоредби, да бъдат боядисани и транспортирани в запечатани контейнери към одобрените инсталации за изгаряне или екарисажи, за да бъдат преработени, а след това унищожени; като има предвид, че при спазване на изискванията относно контрола, който е необходимо да се упражнява от страна на компетентните органи на Обединеното кралство, тези органи би трябвало да бъдат оторизирани да използват ограничен брой животни за извършване на научни изследвания и обучение преди тяхното унищожение;
като има предвид, че предвидените мерки в настоящия регламент са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 716/96 се изменя, както следва:
1.
към член 1 се добавя следният параграф 6:
„6. Независимо от разпоредбите на параграф 1 и при спазване изискванията за необходимия контрол, на компетентния орган на Обединеното кралство се разрешава преди преработката и унищожаването, да използва ограничен брой животни за извършване на научни изследвания или обучение.“;
2.
в член 2, параграф 1 сумата „1 ECU“ се заменя от сумата „0,9 ECU“ и сумата „392 ECU“ се заменя от сумата „353 ECU“;
3.
в член 2, параграф 2 сумата „1 ECU“ се заменя от сумата „0,9 ECU“.
Член 2
Настоящият регламент влиза в сила в деня на публикуването му в Официален вестник на Европейските общности.
Прилага се към животните, закупени от първия понеделник след деня на публикуването му.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 октомври 1996 година.

Labels: 18
17
6